25/09/2009 | Administración LocalMunicipal
Cambre
Bases das bolsas de estudo para o curso 2009-2010

A Corporación Municipal en Pleno en sesión ordinaria de data 15 de setembro do ano que andamos, aprobou as bases para a convocatoria pública de bolsas de estudo para o curso 2009/ 2010, que se transcriben a seguir: BASES PARA A CONVOCATORIA PÚBLICA DE BOLSAS DE ESTUDO CURSO 2009/2010 PRIMEIRA: O obxecto das presentes bases é regular a convocatoria pública que efectúa o Concello de Cambre para a concesión de bolsas de estudo, para gastos de material escolar, libros de texto e uniformes escolares para o curso 2009/2010, como acción de fomento destinada ás familias con escasos recursos económicos e con fillos cursando o 2º ciclo de educación infantil, bacharelato, formación profesional e educación secundaria de adultos. SEGUNDA: Para o financiamento deste programa de axudas existe crédito por importe de 7.200,00 euros, con cargo á partida 2009 422 481 “Bolsas de estudo” do actual orzamento municipal. TERCEIRA: 1.- Poderán ser beneficiarios destas axudas aqueles que reúnan os seguintes requisitos: 1) Estar empadroado no Concello de Cambre.2) Estar matriculado nun centro escolar.3) Que os beneficiarios convivan co solicitante.4) Pertencer a unha unidade familiar cunha renda per cápita anual non superior a 9.000,00 euros. Quedan excluídos os alumnos que cursen educación primaria, educación secundaria obrigatoria e educación especial, durante o presente curso. Non poderán acollerse a esta convocatoria as persoas que perciban axuda do departamento de Servizos Sociais para a mesma finalidade.2.- As axudas poderán ser solicitadas polos representantes legais do alumnado, os pais, nais ou titores. CUARTA: Enténdese por «renda per cápita anual familiar» o resultado de dividir a renda da unidade familiar polo número de membros que compoñen a unidade familiar. Terase en conta o exercicio fiscal do ano 2008 para os efectos de determinar a renda per cápita familiar dos solicitantes. Para os efectos desta convocatoria, a renda de cada membro da unidade familiar valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais. En ningún caso incluirá os saldos negativos de ganancias e pérdidas patrimoniais correspondentes a exercicios anteriores ao que se computa. Para as persoas non obrigadas a declarar, as bases impoñibles a que se fai referencia obteranse como resultado de aplicarlles aos datos existentes na administración os criterios de lexislación do imposto sobre a renda de persoas físicas. Para os efectos previstos nesta orde, considérase que conforman a unidade familiar: - Os pais non separados legalmente e, se é o caso, o titor ou persoa encargada da garda e protección do menor. - Os fillos que figuren empadroados e residan no domicilio familiar. - Cando non exista vínculo matrimonial a unidade familiar entenderase constituída polo pai, a nai e todos os fillos dos pais que convivan con eles. - No caso de falecemento dalgún dos proxenitores do alumno/ a que convivisen con el, acreditarase mediante achega do certificado de defunción. - No caso de separación ou divorcio, non se considerará membro computable aquel deles que non conviva co beneficiario da bolsa. Non obstante se é o caso, terá consideración de membro computable o novo cónxuxe ou persoa unida por análoga relación e as rendas incluiranse dentro do cómputo da renda familiar. A separación ou divorcio acreditarase mediante sentenza xudicial que o determine ou convenio regulador onde conste a custodia do menor. - A separación de feito acreditarase mediante certificado de convivencia ou Auto de medidas provisionais. QUINTA: As solicitudes dirixiranse ao Alcalde, podendo presentarse no rexistro xeral do Concello ou por calquera das formas sinaladas no artigo 38.4 da Lei 30/1992, de 26 de novembro, de réxime xurídico das administracións públicas e procedemento administrativo común. O prazo de presentación das solicitudes é de 15 días naturais, contados a partir do seguinte á publicación destas bases no Boletín Oficial da Provincia, do que se informará a través de trípticos e bandos informativos colocados por todo o Municipio así como tamén nun diario dos de maior difusión na provincia. SEXTA: As solicitudes de subvención deberán formularse no modelo normalizado, que figura como Anexo I e que se facilitará no rexistro xeral, no departamento de educación deste Concello, así como nas dependencias de servizos sociais na Barcala e deberán ir acompañadas dos seguintes documentos: - Fotocopia compulsada do DNI/NIE ou pasaporte do solicitante e dos alumnos beneficiarios. - Fotocopia compulsada do libro de familia ou certificado literal de nacemento de todos os membros da unidade familiar. - Certificado da matrícula escolar dos alumnos beneficiarios do curso escolar 2009–2010. - Fotocopia compulsada de facturas xustificativas dos gastos realizados en concepto de material escolar, libros de texto e uniformes escolares. Nota: Achegar só os orixinais, xa que as fotocopias fanse no rexistro de entrada municipal no momento de presentar a documentación. - Autorización, asinada por todos os membros da unidade familiar computables maiores de idade, para que o concello de Cambre poida solicitarlle datos tributarios á axencia tributaria relativos ao seu nivel de renda (IRPF) e ao cumprimento polos mesmos das súas obrigas tributarias, que figura como Anexo II, (esta autorización facilítase no Concello). - Declaración xurada de estar ao corrente das súas obrigas tributarias e coa seguridade social de cada un dos membros da unidade familiar, que figura como Anexo III, (esta declaración facilítase no Concello). - Impreso de rexistro de empadroamento colectivo (deberase solicitar no rexistro de entrada municipal). Se é o caso: - Fotocopia compulsada do título de familia numerosa. - Fotocopia compulsada da sentenza de separación ou divorcio, ou fotocopia do xustificante de viuvez. - Fotocopia compulsada do certificado de minusvalía. Nota: Achegar só os orixinais, xa que as fotocopias fanse no rexistro de entrada municipal no momento de presentar a documentación. Poderase requirir declaración xurada naqueles casos nos que se estime oportuno. SÉTIMA: Logo da proposta da Concellaría delegada de Educación e Deportes, o Alcalde ou concelleiro en quen delegue resolverá o seu outorgamento, segundo o baremo seguinte: a) Por pertencer a unha unidade familiar cunha renda per cápita anual inferior ou igual a 2.500,00 euros, 25 puntos. b) Por pertencer a unha unidade familiar cunha renda per cápita entre 2.500,01 euros e 4.500,00 euros, ambos incluídos, 15 puntos. c) Por pertencer a unha unidade familiar cunha renda per cápita anual entre 4.500,01 euros e 9.000,00 euros, ambos incluídos, 10 puntos. d) Por presentar, un ou máis membros da unidade familiar, algunha minusvalía (por membro discapacitado), 3 puntos. e) Por ter o título de familia numerosa, 2 puntos. f) Por pertencer a unha unidade familiar monoparental, 1 punto. OITAVA: Concederanse 30 bolsas de estudo de 100,00 euros cada unha, destinadas aos alumnos do 2º ciclo de educación infantil, e 30 bolsas de 140,00 euros cada unha, destinadas aos alumnos de bacharelato, formación profesional e educación secundaria para adultos. Outorgaranse aos beneficiarios que obteñan maior puntuación segundo o baremo exposto. No caso de empate eliminaranse aqueles que teñan unha renda per cápita anual que sexa maior. Se fose o caso de bolsas sobrantes dunha das categorías, pasarían á outra categoría automaticamente. Se a cantidade xustificada mediante facturas é inferior ao importe da bolsa, a bolsa se concederá e aboará polo importe xustificado. Unha vez outorgadas as bolsas de estudo e notificado o acordo de concesión, procederase ao pagamento das mesmas en pago único. NOVENA: Os beneficiarios estarán obrigados a: a) Someterse ás actuacións de comprobación do Concello e ás de control financeiro que corresponden á intervención municipal. b) Comunicar ao Concello a concesión doutras subvencións concorrentes por parte doutras administracións ou entidades privadas para a mesma finalidade. c) Conservar os documentos xustificativos de aplicación dos fondos concedidos durante o prazo de catro anos. d) Proceder ao reintegro do percibido en exceso, en caso de incumprimento. DÉCIMA: Previamente á concesión, comprobarase de oficio que os membros da unidade familiar beneficiaria das axudas están ao corrente no cumprimento das súas obrigas tributarias municipais, estatais e coa seguridade social e non son debedores á facenda municipal polo reintegro de subvencións. Para os casos non previstos nestas bases, aplicaranse as normas xerais contidas nas bases de execución do orzamento xeral do Concello de Cambre do 2009, o disposto na normativa estatal, especialmente na Lei 38/2003, do 17 de novembro, xeral de subvencións, na Lei 9/2007, de 13 de xuño, de subvencións de Galicia e demais normativa aplicable. Cambre, 16 de setembro de 2009 O Concelleiro delegado da Área de Educación e Deportes. Jaime López Lisnier Anexo I SOLICITUDE BOLSAS DE ESTUDO CURSO 2009/2010 SOLICITANTE: Pai: _________________________________________D. N. I.:___________________ Nai: _________________________________________D. N. I.:___________________ ou Titor:______________________________________D. N. I.:___________________ Domicilio: ___________________________________ Municipio_________________ Provincia_______________Cód. P. ____________Teléf.: _______________________ Solicita a Bolsa de Estudo curso 2009/2010 do Concello de Cambre para o/ os seu/ seus fillo/s: ALUMNO/A: 1) Nome e apelidos:______________________________________Curso:_________ 2) Nome e apelidos:______________________________________Curso:_________ 3) Nome e apelidos:______________________________________Curso:_________ 4) Nome e apelidos:______________________________________Curso:_________ 5) Nome e apelidos:______________________________________Curso:_________ N.º CONTA BANCARIA: _______/_________/____/__________________________ DOCUMENTACIÓN QUE ACHEGA: ________________________________________________________________________________________________________________________________________________________________________________________________________________________________________________________________________________________ Cambre, ___ de _____________de 2009 Asinado: ______________________ Sr. Alcalde – Presidente do Concello de Cambre (A Coruña) Anexo II AUTORIZACIÓN PARA QUE O CONCELLO DE CAMBRE POIDA SOLICITAR DATOS Á AXENCIA TRIBUTARIA RELATIVOS AO NIVEL DE RENDA (IRPF) E AO CUMPRIMENTO DE OBRIGAS TRIBUTARIAS A/s persoa/s abaixo asinante/s autoriza/n ao Concello de Cambre a solicitar da Axencia Estatal de Administración Tributaria información de natureza tributaria para o recoñecemento, seguimento e control da concesión das bolsas de estudo correspondentes ao curso 2009/2010. A presente autorización outórgase exclusivamente para o procedemento sinalado, e en aplicación do establecido pola disposición adicional cuarta da Lei 40/1998, que mantén a súa vixencia tras a entrada en vigor do Real decreto lexislativo 3/2004, polo que se aproba o texto refundido da lei do imposto sobre a renda das persoas físicas, e no artigo 95.1 k) da Lei 58/2003, xeral tributaria, que permiten, logo da autorización da persoa interesada, a cesión dos datos tributarios que precisen as administracións públicas para o desenvolvemento das súas funcións. INFORMACIÓN TRIBUTARIA AUTORIZADA: Datos que posúa a Axencia Tributaria do imposto sobre a renda das persoas físicas do exercicio 2008 e do cumprimento das súas obrigas tributarias A. DATOS DA PERSOA SOLICITANTE DA AXUDA DETALLADA QUE OUTORGA A AUTORIZACIÓN B. DATOS DOUTROS MEMBROS DA FAMILIA DA PERSOA SOLICITANTE CUXOS INGRESOS SON COMPUTÁBEIS PARA O RECOÑECEMENTO, SEGUIMENTO OU CONTROL DA AXUDA (Só maiores de 18 anos) Cambre, ___ de ________________ de 2009 NOTA: A autorización concedida pola persoa asinante pode ser revogada en calquera momento mediante escrito dirixido ao Concello de Cambre. Anexo III DECLARACIÓN XURADA Don/ dona, con DNI, de conformidade co establecido nas bases para a convocatoria pública de Bolsas de Estudo curso 2009/2010 do Concello de Cambre, DECLARO BAIXO XURAMENTO: Estar ao corrente das miñas obrigas tributarias e coa seguridade social. Cambre, de de 2009. Asdo.: